మంజీత్ కౌర్

మన్‌జీత్ కౌర్ (జననం 4 ఏప్రిల్ 1982) పంజాబ్ కు చెందిన ఒక భారతీయ క్రీడాకారిణి , ఈమె 400 మీటర్ల పరుగుపందెంలో ప్రత్యేకత కలిగి ఉంది. 2004 జూన్ 16న చెన్నై లో జరిగిన నేషనల్ సర్క్యూట్ అథ్లెటిక్ మీట్‌లో 400 మీటర్ల జాతీయ రికార్డును ఈమె నెలకొల్పింది. నవంబర్ 2001 నుండి కె. ఎం. బీనామోల్ కలిగి ఉన్న మునుపటి రికార్డును ఈమె బద్దలు కొట్టింది. అలా చేయడం ద్వారా, ఆమె 2004 ఏథెన్స్ ఒలింపిక్స్ కు అర్హతను సంపాదించుకుంది. ఈమె చిత్ర కె. సోమన్, రజ్వీందర్ కౌర్ ,  కె. ఎం. బీనామోల్‌తో కలిసి 4x400 మీటర్ల రిలేలో ప్రస్తుత జాతీయ రికార్డును కలిగి ఉంది.  

పంజాబ్ పోలీసు విభాగంలో డిప్యూటీ సూపరింటెండెంట్ ఆఫ్ పోలీస్ (డిఎస్పి) గా పనిచేసిన మన్‌జీత్ 2004 ఏథెన్స్ ఒలింపిక్స్ 4x400 మీటర్ల రిలే లో భారతదేశం తరపున పోటీ పడింది, అక్కడ ఈమె జట్టు ప్రస్తుత జాతీయ రికార్డును 3: 26.89 సమయంతో నెలకొల్పింది. జట్టు వారి హీట్స్‌లో మూడవ స్థానంలో నిలిచింది. . తదుపరి బీజింగ్ ఒలింపిక్స్ లో కూడా ఈమె 4x400 మీటర్ల రిలేలో భారతదేశానికి ప్రాతినిధ్యం వహించింది, అక్కడ సత్తి గీత, చిత్ర కె. సోమన్ , మన్ దీప్ కౌర్ లతో కూడిన ఆమె జట్టు 3: 28.83 సమయాన్ని సాధించి ఏడవ స్థానంలో నిలిచింది. 

2006 లో దోహా ఆసియా క్రీడలలో, మంజీత్ 4x400 మీటర్ల రిలే స్వర్ణ పతకాన్ని సాధించడంలో భారతదేశానికి నాయకత్వం వహించింది. అంతకుముందు అదే ఈవెంట్లో, ఈమె మహిళల 400 మీటర్ల రేసులో రజత పతకాన్ని కూడా గెలుచుకుంది, . 2005లో, భారత అథ్లెటిక్స్కు ఆమె చేసిన కృషికి గాను ఆమెకు అర్జున అవార్డు లభించింది. 

2010 కామన్వెల్త్ గేమ్స్ మన్ దీప్ కౌర్ , సినీ జోస్, అశ్విని అక్కుంజీలతో కలిసి 4x400 మీటర్ల రిలే ఈవెంట్లో మన్‌జీత్ కౌర్ బంగారు పతకాన్ని గెలుచుకుంది.

 మూలాలు 

వర్గం:పంజాబ్ క్రీడాకారిణులు
వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:1982 జననాలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు
Category:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు